CELEX: 62005CA0194
Language: et
Date: 2007-12-18 00:00:00
Title: Kohtuasi C-194/05: Euroopa Kohtu (kolmas koda) 18. detsembri 2007 . aasta otsus — Euroopa Ühenduste Komisjon versus Itaalia Vabariik (Liikmesriigi kohustuste rikkumine — Keskkond — Direktiivid 75/442/EMÜ ja 91/156/EMÜ — Mõiste jäätmed — Taaskasutamisele määratud kaevandatud pinnas ja kivid)

23.2.2008   
            
            
               ET
            
            
               Euroopa Liidu Teataja
            
            
               C 51/7
            
         Euroopa Kohtu (kolmas koda) 18. detsembri 2007. aasta otsus — Euroopa Ühenduste Komisjon versus Itaalia Vabariik
   (Kohtuasi C-194/05) (1)
   
   (Liikmesriigi kohustuste rikkumine - Keskkond - Direktiivid 75/442/EMÜ ja 91/156/EMÜ - Mõiste „jäätmed’ - Taaskasutamisele määratud kaevandatud pinnas ja kivid)
   (2008/C 51/11)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: M. Konstantinidis ja advokaat G. Bambara)
   
      Kostja: Itaalia Vabariik (esindajad: I. M. Braguglia ja avvocato dello Stato G. Fiengo)
   Kohtuasja ese
   Liikmesriigi kohustuste rikkumine — Nõukogu 15. juuli 1975. aasta direktiivi 75/442/EMÜ jäätmete kohta (EÜT L 194, lk 39; ELT eriväljaanne 15/01, lk 23), muudetud nõukogu 18. märtsi 1991. aasta direktiiviga 91/156/EMÜ (EÜT L 78, lk 32; ELT eriväljaanne 15/02, lk 3), artikli 1 punkti a rikkumine — Siseriiklik seadus, mis välistab direktiivi kohaldamise kaevandustest pärit ja taaskasutamiseks määratud pinnasele ja kiviprahile.
   Resolutiivosa
   
               1.
            
            
               Kuna 23. märtsi 2001. aasta seaduse nr 93 keskkonnaalaste õigusnormide kohta artikkel 10 ning 21. detsembri 2001. aasta seaduse nr 443, mis annab valitsusele volitused strateegiliste infrastruktuuride ja tootmisrajatiste alal ning muude tootmistegevust toetavate meetmete võtmiseks, artikli 1 lõiked 17 ja 19 välistasid jäätmeid käsitelevate siseriiklike õigusnormide kohaldamisalast kaevandatud pinnase ja kivid, mis on määratud tegelikuks taaskasutamiseks pinnateisaldustel, pinnase täitmisel, mulletena ja täitematerjalidena, välja arvatud saastatud maa-aladelt ja maaparandustelt pärit materjalid, mille saasteainete kontsentratsioon ületab kehtivate õigusnormidega kehtestatud lubatud piirmäärasid, siis on Itaalia Vabariik rikkunud kohustusi, mis tulenevad nõukogu 15. juuli 1975. aasta direktiivist 75/442/EMÜ jäätmete kohta, muudetud nõukogu 18. märtsi 1991. aasta direktiiviga 91/156/EMÜ.
            
         
               2.
            
            
               Mõista kohtukulud välja Itaalia Vabariigilt.
            
         
      (1)  ELT C 182, 23.7.2005.